tomron87/hebrew-wikipedia-sentences-corpus huggingface dataset:
פרשנות אפשרית היא, כי הייתה הגבירה שרוולים ירוקים עלמה מופקרת ואף זונה.
בעת ההיא נקשרה המילה "ירוק" במובנים מיניים, ובפרט בצירוף "שמלה ירוקה" (a green gown), התייחסות להופעת כתמי דשא על גבי שמלת עלמה אילו התנתה אהבים בחוצות.
ביאור חלופי הוא, כי טעו לחשוב את הגבירה שרוולים ירוקים לבלתי מוסרית עקב מלבושיה.
דחייתה נטולת האדיבות את מהלכי הדובר תומכת בטענה כי אין כך הדבר.
בתרגומו של נוויל קוגהיל את "סיפורי קנטרברי", הוא מבאר כי: "ירוק [בעידנו של צ'וסר] היווה את גוון החדווה אשר באהבה.
הדבר מהדהד ב'הייתה שרוולים ירוקים חדוותי' [Greensleeves was my delight] ועוד".
המזמור "איזהו הילד?" (What Child Is This?), מאת ויליאם צ'אטרטון דיקס, חובר בשנת 1865 על-פי נעימת "Greensleeves" וזוכה לשימוש ברחבי הכנסייה הנוצרית המערבית.
נעשה שימוש נרחב בווריאציה בסרט הקולנוע "כיצד נכבש המערב" (1962) כשיר "בית באחו", מילים מאת סמי קאהן (Sammy Cahn), בביצועה של דבי ריינולדס.
ב"נשי וינדזור העליזות" מאת שייקספיר, אשר חובר בשנת 1602 לערך, מתייחסת המאהבת פורד פעמיים ללא כל ביאור לנעימת "Greensleeves", ובהמשך מזדעק ג'ון פלסטף:
הרמזים אלה מעידים כי השיר היה ידוע היטב בעת ההיא.
ג'ון קולטריין (1961): האלבום "Africa/Brass"
שלישיית וינס גוארלדי (1965): פסקול "A Charlie Brown Christmas"
אלביס פרסלי (1968): כונה "Stay Away" באלבום "U.S.
Male"; הופיע בסרט הקולנוע "Stay Away, Joe"
ג'יימס טיילור (1968): אלבום הבכורה "James Taylor"
אוליביה ניוטון-ג'ון (1976): האלבום "Come on Over"
מייסון ויליאמס עם מנהיים סטימרולר (1987): האלבום "Classical Gas"
לורינה מק'קניט (1991): האלבום "The Visit"
בלקמור'ס נייט (1997): אלבום הבכורה "Shadow of the Moon"
אנסמבל פלנטה (2003): האלבום "étoile"
קווין מקס (2005): האלבום "Holy Night"
דרק טראקס בנד (2006): הדי.וי.די "Songlines Live"
קינג'ס סינגרס (2008): האלבום "Simple Gifts"
"משפחת סימפסון", הפרק "A Star Is Torn"
"שושלת טיודור", הפרק "Look to God First"
"עולמה הסודי של אלכס מאק", הפרק "The Solo"
"שפץ ביתך", פרק סיום העונה הראשונה "Stereo-Typical"
"חברים בחווה", פרק "סיפורי חווניה"
"Greensleeves" הוא במודוס דורי, אולם יש כי הוא מנוגן בידי מלחינים עכשוויים בסולם מינורי.
בשנת 1929 הכניס המלחין רייף וון ויליאמס קטע מבוסס על Greensleeves במבוא למערכה השלישית של האופרה שלו "סר ג'ון מאוהב" (שגיבורו פלסטף).
הקטע הכולל באמצעו גם שיר עם נוסף Lovely Joan עובד על ידי המלחין ראלף גריווס (1966-1889), תלמיד של וון ויליאמס, לתזמורת מיתרים, אחד או שני חלילים ולנבל (או פסנתר).
העיבוד נודע כ"פנטזיה לפי Greensleeves מאת וון ויליאמס".
Grenade הוא שיר של הזמר האמריקאי ברונו מארס
מתוך אלבום הבכורה שלו Doo-Wops & Hooligans שיצא כסינגל ב-28 בספטמבר 2010 על ידי חברת התקליטים אלקטרה רקורדס.
Grenade, כמו Just the Way You Are שקדם לו, נכתב, הולחן והופק בידי הסמיזינגטונס בשיתוף עם אמנים אחרים, והצליח במצעדים ברחבי העולם תוך שהוא כובש את המקום הראשון בארצות הברית, הממלכה המאוחדת, קנדה, אוסטרליה ומדינות נוספות.
ב-12 בפברואר 2011, הראפר האמריקאי ליל ויין פרסם רמיקס לשיר.
הרמיקס נשמע בדיוק אותו הדבר כמו הסינגל הרגיל, אך חל שינוי קל בבית הראשון שבו ויין מתחיל לשיר.
תגובתו של מארס הייתה מופתעת ואמר "מה..
לחץ פליי", לאחר מכן קרה לרמיקס "מדהים".
Grenade הוא בלדת פופ ו-R&B אותה כתב מארס ביחד עם שותפיו לסמיזינגטונס ארי לוין ופיליפ לורנס, עם ברודי בראון, קלוד קלי ואנדריי וייט.
השיר נכתב בסולם D מינור, והוא בקצב מודרטו של 108 פעמות לדקה.
על פי ג'ון קרמניקה מהניו יורק טיימס השיר מכיל אלמנטים מהפופ של שנות השמונים והוא מלווה בתופים בהם נוהג להשתמש קניה וסט.
על פי ביל לם מ-About.com לשיר "מבנה של שיר פופ קלאסי".
במהלך השיר מתאר ברונו מארס את אהבתו והקרבתו למען אהובתו, אך היא מגיבה בחזרה באדישות, ולא משיבה אהבה.
"הבאתי לך את כל שהיה לי, אך את השלכת זאת לאשפה."
בפזמון השיר מתאר מארס את הדברים שהוא מוכן לעשות לו זה יידרש למענה: "הייתי תופס רימון שמתפוצץ בשבילך...
הייתי קופץ לפני רכבת בשבילך, את יודעת, אעשה הכל למענך." אבל את "לא תעשי את אותו הדבר."
Green הוא אלבומם השישי של להקת הרוק אלטרנטיבי אר.אי.אם.
שיצא ב-1988 ואלבום הבכורה שלהם תחת חברה גדולה - האחים וורנר.
האלבום מתאפיין בצליל רענן ובמסרים פוליטיים ואקולוגיים.
לאחר צאתו של האלבום הקודם, Document, הסתיים החוזה של הלהקה עם חברת התקליטים I.R.S.
חברי הלהקה החליטו על מעבר לחברת תקליטים גדולה כדי שיוכלו לקדם את עצמם גם מחוץ לגבולות ארצות הברית.
כך, חתמו חברי הלהקה על חוזה חדש עם חברת האחים וורנר עבור הפקת חמישה אלבומים בעבור 10 מיליון דולר.
האלבום Green היה האלבום הראשון של הלהקה בחברת התקליטים החדשה.
הפקת האלבום ארכה כחמישה חודשים, כשההקלטות מבוצעות בממפיס ולאחר מכן בוודסטוק.
הגישה של חברי הלהקה לתהליך הפקת האלבום הייתה שונה מכל מה שעשו קודם לכן - ברוב שירי האלבום נכתבו הלחנים לפני המילים, נעשה לראשונה שימוש במנדולינה (מאוחר יותר יהפוך השימוש בכלי זה לאחד מסמלי הלהקה המובהקים ביותר) וחברי הלהקה החליפו ביניהם כלי נגינה בתדירות גבוהה.
האלבום יצא לאור יום אחד לפני הבחירות לנשיאות ארצות הברית.
בעזרת קידום מכירות מאסיבי של חברת התקליטים, האלבום הצליח יותר מכל קודמיו - בארצות הברית הגיע האלבום למעמד של אלבום פלטינה כפול והגיע לשיא במקום 12 במצעד מכירות האלבומים.
בבריטניה, הגיע האלבום למקום 27 במצעדי המכירות וזכה למעמד של אלבום זהב.
זו הייתה הפעם הראשונה שאלבום של הלהקה מגיע למעמד שכזה מחוץ לארצות הברית.
על עטיפת האלבום מופיעות המילים לשיר "World Leader Pretend".
זוהי הפעם הראשונה שמילות שיר מצורפות לאריזת אלבום של אר.אי.אם.
כמו כן, זהו האלבום הראשון שהלהקה הוציאה עבורו מהדורה מיוחדת, כפי שעשו עבור כל אלבום שיצא אחריו.
סיבוב ההופעות העולמי הנושא את שם האלבום החל בשנת 1989 ונמשך כשנה.
מרב ההופעות התקיימו באצטדיונים ואירועים גדולים, כאשר הפעם חלק נרחב בסיבוב ההופעות התבצע מחוץ לגבולות ארצות הברית.
ההופעה האחרונה בסבב התקיימה באטלנטה, וכללה ביצוע מלא של אלבום הבכורה של הלהקה, Murmur ואחריו ביצוע מלא של אלבום הנושא.
כל השירים נכתבו והולחנו על ידי ביל ברי, פיטר באק, מייק מילס ומייקל סטייפ.
בגרסת התקליט והקלטת של האלבום, הצד הראשון הכולל את שירים 1-6 נקרא "Air side" והצד השני נקרא "Metal Side".
הרצועה הרביעית ("Stand"), רשומה על עטיפת האלבום בתור רצועה "R".
הרצועה האחרונה באלבום נותרה חסרת שם על עטיפת האלבום ולכל צורך משפטי שמה הוא "11".
ביל ברי – תופים, כלי הקשה, גיטרת בס, קולות רקע
פיטר באק – גיטרה, מנדולינה, תופים
מייק מילס – גיטרת בס, אורגן, קולות רקע
באקי באקסטר - גיטרה בשיר "World Leader Pretend"
ג'יין סקרפנטוני - צ'לו בשיר "World Leader Pretend"
קית' לבלאנק - כלי הקשה בשיר "Turn You Inside-Out"
Gretsch היא יצרנית כלי נגינה אמריקאית שמתמחה בייצור גיטרות ותופים.
היא נוסדה ב-1883 על ידי פרידריך גרטץ'.
גרטץ' נוסדה בארצות-הברית בשנת 1883 על ידי פרידריך גרטץ', שהיגר לארצות הברית מגרמניה.
החברה החלה בייצור בנג'ו, טמבורין ותופים.
לאחר מותו, בשנת 1895, עברה החברה לידי בנו, פרד.
בשנת 1916 הועתקה החברה לבניין בן עשר קומות בברוקלין, ניו יורק, והפכה לאחת מיצרניות כלי הנגינה האמריקאיות הבולטות ביותר בתחום.
היא זכתה להצלחה רבה בסוף שנות החמישים ובתחילת שנות השישים, בניהולו של בנו של פרד, פרד ג'וניור גרטץ'.
לאחר מכן, עקב תחרות קשה מול חברות כגון גיבסון ופנדר, החברה פשטה את הרגל.
פרד גרטץ' השלישי, צאצא של מייסד החברה, הקים אותה מחדש ב-1989, והעביר את רוב ייצור הגיטרות למדינות המזרח הרחוק, כשחלק קטן מהן עדיין מיוצר בארצות-הברית.
בשנות החמישים והשישים, תחת ניהולו של פרד ג'וניור גרטץ', הציגה החברה מספר דגמים ייחודיים כגון Gretsch 6120 "נשוויל", Gretsch Duo Jet - גיטרת סוליד בודי חלולה, "קאנטרי קלאב", ו-Gretsch White Falcon.
בתקופה זו הצטרף לחברה גיטריסט הקאנטרי הידוע צ'ט אטקינס, כמתכנן ועוזר בחברה.
החברה מכרה אלפי גיטרות עם חתימתו של אטקינס על הפיקגארד (מגן מפרטים), בעיקר גיטרת Gretsch 6120; אחת מהן נרכשה ב-1957 על ידי הגיטריסט דווין אדי, שהפופולריות שלו בעולם הביאה לחשיפה של גיטרות של החברה לקהל יעד חדש - חובבי הרוק'נרול.
מספר שנים אחר-כך, רכש גם ג'ורג' האריסון את ה-Gretsch 6120. במהלך השנים חשף אטקינס דגמים חדשים של גיטרות של החברה, בהן Country Gentleman (נקראה על שם כינויו של אטקינס) וגרסה זולה יותר שלה, Tennesean.
נגני רוקבילי רבים הלכו בעקבותיו של אדי קוקרן, שניגן ב-Gretsch 6120 (והחליף לה את פיקאפ הצוואר לגיבסון P-90), והגיטריסט של ג'ין וינסנט, קליף גאלופ, שניגן ב-Gretsch Duo Jet.
אלביס פרסלי רכש Gretsch Country Gentleman, וניגן בה לתקופה קצרה באולפן ובהופעות.
במהרה הפכה Gretsch למתחרה ראויה לגיבסון, פנדר, וריקנבאקר.
Gretsch צברה כוח נוסף במהלך שנות השישים המוקדמות כאשר ג'ורג' האריסון הופיע בתוכניתו של אד סאליבן עם Gretsch Country Gentleman.
יש הטוענים שהאריסון החזיק בשתי גיטרות מדגם Country Gentleman, כשאחת מהן נפלה מתוך תא המטען ונהרסה.
מאוחר יותר רכש האריסון את ה-Gretsch Tennesean, אולם גיטרת ה-Gretsch האהובה על ג'ורג' האריסון הייתה ה-Gretsch Duo Jet, אותה קנה בשנת 1961 וסיפר שהיא הגיטרה החשמלית הטובה שהייתה לו .
זו הגיטרה בה ניגן האריסון בהקלטות הביטלס הראשונות עד שנת 1963 ובהופעות במועדון המערה (The Cavern).
הוא חזר להשתמש בגיטרה הזאת באלבום האולפן שלו שיצא בשנת 1987, Cloud Nine.
בעצם, זאת הגיטרה שמופיעה על כריכת האלבום.
הגיטרה שאיתה הופיע בתוכנית של אד סאליבן ניתנה לרינגו סטאר על ידי אלמנתו של האריסון, אוליביה.
הפלישה הבריטית הגבירה את הפופולריות של חברות כמו Gretsch וריקנבאקר.
Green Onions (בתרגום לעברית: "בצלים ירוקים") הוא להיט אינסטרומנטלי משנת 1962 שנכתב ובוצע על ידי בוקר טי וה-M.G.'s (Booker T.
השיר, שסווג בזמנו כשיר נשמה, הוא בלוז 12 תיבות שהכלי המוביל בו הוא אורגן האמונד.
השיר נכנס לבילבורד הוט 100 ב-11 באוגוסט 1962 ולאחר כ-6 שבועות, ב-29 בספטמבר, הגיע למקום השלישי בדירוג זה.
במקביל, הגיע השיר למקום הראשון בדירוג לשירי נשמה בבילבורד ושהה במקום זה ארבעה שבועות, אם כי לא ברציפות.
השיר דורג במקום ה-183 ברשימת 500 השירים הגדולים בכל הזמנים של המגזין רולינג סטון.
להקת "בוקר טי וה-M.G.'s" הייתה קבוצה של חלק מנגני הליווי של אולפן ההקלטות של סטאקס רקורדס שבממפיס, שניגנה בהקלטות אמנים שונים כמו וילסון פיקט ואוטיס רדינג.
הקלידן, בוקר טי ג'ונס היה בן 17 והנגנים האחרים היו סטיב קרופר בגיטרה, לואי סטיינברג שניגן בגיטרה בס ואל ג'קסון ג'וניור בתופים.
בקיץ 1962, בעת שחיכו להקלטות עם כוכב הרוקבילי של חברת התקליטים באותה עת, בילי לי ריילי, הם החלו לאלתר מנגינה בלוזית בסגנון ריי צ'ארלס.
נשיא חברת התקליטים, ג'ים סטיוארט, שמע את הנעימה והחליט להקליטה בו במקום ולהוציאה על תקליטון.
כיוון שנדרש גם צד ב' לתקליטון, נזכר קרופר בריף אורגן שניגן ג'ונס כמה שבועות לפני כן וכך יצרה החבורה שיר שני.
סטיוארט הוציא תחילה את התקליטון כשהנעימה הראשונה, שנקראה "Behave Yourself", הייתה בצד א'.
אולם, חיש מהר, התברר שהשדרים העדיפו את צד ב' וכך, מיד יצא התקליטון מחדש, עם "Green Onions" בצד א' ו-"Behave Yourself" בצד ב'.
בראיון עמו ב-BBC ב-2008, אמר סטיב קרופר, כי השיר הפך להצלחה מיידית לאחר שהשדר רובן וושינגטון, מתחנת הרדיו WLOK בממפיס, השמיע את הנעימה ארבע פעמים ברציפות בטרם עוד היה לנעימה שם כלשהו.
הרכב הנגנים, שקיבל את שמו לראשונה עם הוצאת התקליטון, הפך ללהקה שהוציאה תקליטים והופיעה בשנים שלאחר מכן.
הלהקה הייתה מעורבת, כשג'ונס וג'קסון היו שחורים וקרופר וסטיינברג - לבנים; תופעה ייחודית וראשונית בארצות הברית באותן שנים.
המקור לשם השיר אינו ברור.
גיטריסט הלהקה, סטיב קרופר, טען כי אין מדובר ברמז למריחואנה, אלא לחתול בשם זה, שאופן הליכתו נתן השראה לכתיבת הקטע.
אולם, אתר Songfacts.com טוען כי השם ניתן על ידי בוקר טי ג'ונס כשנתבקש על ידי ג'ים סטיוארט לתת שם לקטע המוזיקלי.
כשנשאל על ידי סטיוארט "מדוע בצלים ירוקים?", ענה כי זהו הדבר הדוחה ביותר עליו הוא יכול לחשוב וכי זה דבר שזורקים אותו.
שירו של ג'ון לי הוקר, "Onions", מזכיר בסגנונו ובהתפתחות האקורדים את "Green Onions".
שירו של הוקר הופיע ב-1963 באלבומו "The Big Soul of John Lee Hooker" והקרדיט לכתיבת השיר ניתן לג'ון לי הוקר.
בוקר טי וה-MG's הוציאו בעצמם, בנובמבר 1962, גרסת המשך לשיר שנקראה "Mo' Onions".
סינגל זה יצא על תקליטון ב-1964 והצליח להגיע למקום ה-97 בבילבורד הוט 100. שירו של סאני בוי ויליאמסון, "Help Me", שהוקלט ב-1963, כולל נגינת בס של וילי דיקסון הדומה מאוד לריף הבס של לואי סטיינברג ב"Green Onions".
הקלידן וזמר הרית'ם אנד בלוז הבריטי, ג'ורג'י פיים, סיפר בזמנו כי כאשר שמע את הפזמון מתנגן על תקליט במועדון בו ניגן בפסנתר, הלך למחרת ורכש אורגן האמונד ועבר לנגן בכלי זה באופן קבוע.
פיים ממשיך עד היום לנגן את "Green Onions" בהופעותיו.
ב-1999 זכה השיר להכלל בהיכל התהילה של פרס גראמי.
"Green Onions" זכה להכלל בפסקולים רבים בקולנוע ובטלוויזיה וכן בתוכניות רדיו ובפרסומות.
"Green Onions" זכה לגרסאות כיסוי רבות.
תזמורתו של הנרי מנציני, באלבום " Uniquely Mancini" (1963)
הארי ג'יימס ביצע את הקטע ב-1965 כשבאדי ריץ' מנגן בתופים
האחים בלוז, באלבומה השלישי, "Made in America" (1982)
טום פטי ו"שוברי הלבבות", באוסף "The Live Anthology" (2009) (הקלטת הופעה חיה מ-1997)
נעימת "Green Onions" משמשת כאות הפתיחה לתוכניתו של ערן סבאג בגלי צה"ל, "חיים של אחרים", ולתוכניתו של יורם שפטל ברדיו ללא הפסקה, "החיים על פי שפטל".
GroEL הוא חלבון ממשפחת השפרונינים (שפרונים קטנים) והוא מצוי בחיידקים רבים.
רבים מהחלבונים בתא תלויים בחלבון זה לרכישת קיפול נכון.
GroEL פועל יחד עם חלבון נוסף GroES שמהווה מעיין מכסה.
המקבילים לחלבונים אלו באוקריוטיים הם Hsp60 ו-Hsp10, ולהם תפקיד ומבנה דומה.
בתא תהליך הקיפול שבו מעורבים GroEL/ES כולל סבבים חוזרים של קשירת חלבון הסובסטרט (החלבון לקיפול), עטיפתו על ידי חלבונים אלו, ושחרורו.
חלבונים שאינם מקופלים, נקשרים באמצעות אזור הידרופובי לשפה פנימית הנמצאת בתוך חור ב-GroEL, ובכך יוצרים תצמיד עם השפרונין.
קשירת חלבון המצע בצורה זו, יחד עם קשירה של ATP, מובילים לשינוי קונפורמציה, המאפשר קישור עם חלבון ה"מכסה", GroES.
בעקבות קשירתו של GroES, מסתובבות תת-היחידות של השפרונין כך שאתר הקישור ההידרופובי מוסתר מהחור וחלבון הסובסטרט מתנתק מהקשירה אך נשאר כלוא בחלל הידרופילי סגור (שהתרחב) - המכונה גם כלוב אנפינסן.
בסביבה ההידרופילית בכלוב יש העדפה להסתרה של חומצות האמינו ההידרופובית מפני השטח של החלבון, ובכך לקיפול של חלבון הסובסטרט.
ההידרוליזה של ATP, וקשירתו של חלבון סובסטרט חדש בחלל הנגדי גורמות לאפקט אלוסטרי ולשחרור חלבון הסובסטרט.
חלבון עשוי לעבור מספר סבבים של קיפול, עד שיגיע לקונפורמציה טבעית, או למבנה ביניים שיוביל למבנה הטבעי.
לחלופין עשוי חלבון הסובסטרט בריאקציה מתחרה, להתקפל באופן שגוי וליצור אגרגט עם חלבונים נוספים שלהם קיפול לא תקין.
החלבון הסוכך GroEL מורכב מ-14 תת-יחידות זהות.
הוא בנוי משתי טבעות הפטמריות.
הסיבה האבולוציונית בנוי מכל כך הרבה תת-יחידות, שרובן זהות זו לזו היא חיסכון בקטע הגנום שמקודד לחלבון זה (קטע הגנום מקודד במקום לחלבון שלם, רק לאחד חלקי 14 מאורך החלבון).
תכונה זו אופיינית לחלבונים, שהגיעו אל התאים החיים מן הנגיפים, כמו גם לחלבונים, שמקורם בחיידקים.
grep הוא כלי בממשק שורת פקודה לחיפוש שורות המתאימות לביטוי רגולרי בתוך מידע טקסטואלי.
grep פותח במקור עבור מערכת ההפעלה Unix, אך זמין כיום בכל מערכת הפעלה דמוית יוניקס.
grep נכתבה על ידי קן תומפסון כיישום עצמאי מתוך מעבד הביטויים הרגולריים של עורך הטקסט ed, שהוא עצמו כתב.
grep הופיעה לראשונה בתיעוד של UNIX בגרסה 4, בשנת 1973.
קיימים מגוון רחב של יישומי grep במערכות הפעלה וסביבות פיתוח רבות.
בין המוקדמים שביניהם ניתן למנות את egrep ו-fgrep, אשר התווספו בגרסה 7 של מערכת ההפעלה UNIX.
egrep משמעו Exteneded grep, וכולל מנוע ביטויים רגולריים מורחב.
fgrep משמעו Fixed grep וניתן לחפש בו מחרוזות בלבד אך הוא משתמש באלגוריתם חיפוש מהיר יותר.
pcregrep הוא מימוש של grep בתחביר הביטויים הרגולריים של שפת Perl.
הסבות של grep קיימות גם לMicrosoft Windows, למשל תחת Cygwin, וכן עבור מספר תוכנות אחרות כאדובי אינדיזיין.
Green Light (בעברית: אור ירוק) הוא שיר של הזמרת האמריקאית ביונסה מאלבום האולפן השני שלה B'Day.
השיר יצא כסינגל השישי מהאלבום ב-30 ביולי 2007. השיר נכתב על ידי ביונסה, שון גארט וזמר ה-R&B שעבד עם הזמרת רבות, פארל ויליאמס, ואף הופק על ידי ביונסה יחד עם דה נפטונס.
זהו שיר מסוג R&B ופאנק, אשר במילות השיר מתארים פרידה של אישה מבן זוגה שנותנת לאהבה לצאת ממנה.
מבקרי מוזיקה טענו כי יש דמיון בין שיר זה לשיר של הזמרת "Crazy in Love".
Green Light התקבל באור טוב על ידי מבקרי המוזיקה, ששיבחו את הקצב והבס בשיר ואף את נימת הכעס בקולה של ביונסה.
השיר לא נחל הצלחה גדולה והגיע לשיא של מקום 12 במצעד הסינגלים הבריטי.
בנוסף, הגיע למקום ה-46 באירלנד ולמקום ה-18 בהולנד.
לשיר יצא וידאו-קליפ שנוהל על ידי ביונסה ומלינה מטסוקס.
הקליפ נעשה בהשראת הקליפ של רוברט פאלמר "Addicted to Love" שיצא בשנת 1985. בשיר השתתפו להקת הסולניות של ביונסה "Suga Mama" ואף הרקדניות הסיבוב ההופעות העולמי שלה The Beyoncé Experience.
מצעדים (2007)מיקום שיאבלגיה10אירופה (אירופה הוט 100)59אירלנד46הולנד20
Grieve היא מכונית פתוחה מסוג "Touring car" שפותחה על ידי המהנדס Juan Alberto Grieve בשנת 1908 בלימה, פרו.
מרבית חלקי הרכב יוצרו ב-פרו, מלבד לצמיגים, למתנע, ולמאייד.
דגם ה-"Grieve" היה הדגם הראשון שנבנה באמריקה הדרומית.
דגם ה-"Grieve" הוגדרה בפרו כ"מכונית חסכונית" ("Economy car" .
נשיא פרו אוגוסטו לגיה בלם את ייצור הרכב באמרו: "אנחנו צריכים את המוצרים של מדינות מתקדמות ולא ניסויים עם מוצרים פירואנים".
בכך תוכנית לבניית 3 יחידות למשרד הדואר ו-3 מכוניות לעירייה לא יצאה לפועל.
5 מושבים (2 קדמיים, 3 אחוריים)
מחיר הדגם - 300 שטרלינג (כמחצית ממחיר מכוניות דומות באירופה)
Green, Green Grass of Home (בעברית: הדשא הירוק של הבית) הוא שיר שכתב קלוד "קורלי" פוטמן, והוקלט לראשונה על ידי ג'וני דארל.
זהו שיר קאנטרי שהיה פופולרי ב-1965 בביצוע של פורט ואגונר והגיע למקום הרביעי במצעד שירי הקאנטרי.
באותה שנה בוצע השיר על ידי בובי בייר וג'רי לי לואיס שכלל אותו באלבום "Country Songs for City Folks".
הזמר טום ג'ונס הכיר את הגרסה של לואיס, והסינגל שלו שהוקלט ב-1966 הגיע למקום ראשון במצעדי הפזמונים.
גבר חוזר לבית הולדתו, ונראה שזה הביקור הראשון מאז שעזב את הבית בנעוריו.
כשהוא יורד מהרכבת, הוא רואה את הוריו שבאו לברכו, ואת אהובתו, מרי, רצה לקראתם.
הכל שלו ומסביר פנים, הם מקבלים אותו "בזרועות פתוחות, ובחיוך מתוק".
האיש מטייל בנחת במחוזות ילדותו כמו "עץ האלון הישן", ומרגיש שזה טוב לגעת בדשא הירוק ירוק של הבית.
עם זאת במוזיקה ובמילים יש תחושה של אבל.
האיש עובר בפתאומיות משירה לדיבור כשהוא מתעורר בבית הסוהר ואומר "אז אני מתעורר ומסתכל סביב, בקירות האפורים שמקיפים אותי.
בהמשך השיר אנו למדים שהאיש מתעורר ביום של הוצאתו להורג.
"שם נמצא השומר, והכומר הזקן, יד ביד, אנחנו צועדים עם שחר", והוא יחזור הביתה כדי להיקבר.
הזמר הוולשי טום ג'ונס שהופיע ב-1965 בתוכנית המופע של אד סאליבן, ביקר בקולוני רקורדס שבניו יורק.
הוא שאל על יצירות חדשות של ג'רי לי לואיס והם נתנו לו אלבום קאנטרי חדש שהקליט.
ג'ונס שהתרשם מהשיר, הקליט אותו בממלכה המאוחדת ב-1966 והשיר הגיע למקום הראשון ב-1 בדצמבר, ושהה בו במשך שבעה שבועות.
השיר נמכר ביותר מ-1.25 מיליון עותקים בממלכה המאוחדת נכון לספטמבר 2017. הגרסה של ג'ונס הגיעה למקום ה-11 וה-12 במצעדי הפופ ומוזיקה קלה של מצעדי הבילבורד בארצות הברית.
מצעד (1967)מיקום שיאאוסטרליה (Kent Music Report)1אוסטריה (Ö3 Austria Top 40)2בלגיה (Ultratop 50 Flanders)1בלגיה (Ultratop 50 Wallonia)14קנדה 10קנדה RPM Top 1005גרמניה (Official German Charts)6אירלנד (IRMA)1הולנד (Single Top 100)2נורווגיה (VG-lista)1מצעד הסינגלים הבריטי (חברת המצעדים הרשמית)1ארצות הברית בילבורד הוט 10011 ארצות הברית Adult Contemporary (בילבורד)12
זמרים רבים הקליטו את השיר בהם:
1965: דל ריבס באלבומו השני Doodle-Oo-Doo-Doo
1966: צ'ארלי פרייד באלבום Country
1967: ג'ין פרסונס עם הלהקה נאשוויל וסט (באלבום שיצא בשנת 1978)
1967 האחים סטטלר באלבומם Sing The Big Hits
1967: הזמרת דלידה, הקליטה את השיר בשם Les grilles de ma maison
1967: יורגן הרבסט הקליט גרסת כיסוי בגרמנית בשם Der Weg zurück nach Haus
1968: פרנקי ליין באלבום To Each His Own
1968: ג'וני פייצ'ק באלבום Country Soul
1968: מרלה הגרד באלבום Mama Tried
1968: ג'ורג' ג'ונס באלבום The George Jones Story, ויצא לאור שוב בשנת 1972 באלבום Take Me
1968: זמרי פוזו-סקו באלבום Shades of Time
1968: הזמר הצ'כי פאבל נובאק הקליט את השיר בשם Vím, že jen sním
1969: ג'ואן באאז באלבום David's Album
1969 גרייטפול דד ביצע את השיר בשידור חי מספר פעמים
1971: סטומפין טום קונורס ביצעו גרסת פרודיה בשם "הדשא הירוק, הירוק של הבית, מס' 2"
1975: אלביס פרסלי באלבום Today
1977: קני רוג'רס באלבום Kenny Rogers
1980: ג'ון אוטוויי הוציא את השיר כסינגל
1986: ניק קייב מצטט מהשיר בשורת הפתיחה של "Sad Waters" באלבום Your Funeral, My Trial
1986: טד הוקינס באלבום On the Boardwalk
2006: קתרין ג'נקינס באלבום 'Serenade'
2008: מייק פאריס באלבום Shout!
Greatest Hits – Chapter One (מעוצב כ-Greatest Hits • Chapter One; בעברית: אוסף הלהיטים - פרק אחד) הוא אלבום אוסף להיטים של הזמרת קלי קלרקסון אשר הופץ ב-16 בנובמבר 2012 על ידי תקליטי RCA.
אלבום האוסף מכיל בתוכו אוסף של להיטים בכל מיני שנים במהלך הקריירה של קלרקסון.
בנוסף, הוא גם מכיל שלושה שירים חדשים: "Catch My Breath" ,"Don't Rush" ,"People Like Us" אשר גם שימשו כסינגלים מתוכו והופצו במטרה לקדם אותו.
האלבום הגיע למקום ה-11 בארצות הברית ומכר 75 אלף עותקים בשבוע הראשון ליציאתו.
נכון לספטמבר 2017 האלבום מכר 728 אלף עותקים במדינה.
בבריטניה האלבום הגיע למקום ה-18 ומכר 300 אלף עותקים במדינה מה שזיכה אותו למעמד פלטינה.
גם באוסטרליה האלבום היה זכאי למעמד פלטינה על מכירות של 70 אלף עותקים הגיע למקום ה-20 במדינה.
Greedy (בעברית: חמדנית) הוא שיר של הזמרת האמריקאית, אריאנה גרנדה, מתוך אלבום האולפן השלישי שלה Dangerous Woman.
הסינגל יצא לאור ב-16 במאי 2016 יחד עם הזמנה המוקדמת של האלבום.
גרנדה הוציאה את השיר יום לאחר צאת הסינגל "Everyday" לאפל מיוזיק.
השיר נכתב על ידי מקס מרטין והופק גם כן.
כדי לקדם את האלבום Dangerous Woman גרנדה הופיעה עם "Greedy" ב-"בוקר טוב אמריקה" כחלק מהפרק "Central Park Summer Concert".
במהלך הופעתה היא בנוסף שרה את "Dangerous Woman" ו-"Be Alright".
בשנת 2016, אריאנה הופיעה עם השיר במהלך "Summertime Ball".
כמו כן, השיר היה חלק מרשימת השירים שגרנדה מופיעה במהלך סיבוב ההופעות "Dangerous Woman Tour".
בספוטיפיי צבר השיר למעלה מ-114 מיליון השמעות מבלי שיצא כסינגל, דבר אשר הופך אותו לאחד מהשירים המושמעים ביותר באלבום ברשת הזרמת המדיה הזו.
Greetings from Isolation או בפשטות ברכות מהבידוד הוא פרויקט קולנוע קנדי, שהושק בשנת 2020 במהלך התפרצות נגיף הקורונה בקנדה.
הפרויקט, שנוצר על ידי הקולנוען סטייסי דונן כ"פסטיבל קולנוע מקוון", מציג סרטים קצרים של במאי קולנוע קנדים, שנוצרו אך ורק עם צוות השחקנים והמשאבים שיש איתם במהלך משטר הריחוק החברתי שהוטל.
נכון ל-13 ביולי 2020, 59 סרטים הוקרנו בבכורה באתר הפרויקט, כאשר בסך הכל צפויים כמאה סרטים.
נורמן וילנר מהעיתון "Now" סקר לטובה את הסרטים באתר, וכתב כי "יש מגוון מרתק של גישות וטונים, ומעניין בלי סוף לראות כיצד האמנים הבודדים מגיבים לאתגר של דנון ומגבלותיו.
לעיתים קרובות יותר [הם נענים בחיוב] מאשר מרבים, הם מעסיקים את עצמם כשחקנים - מכיוון שהם כמובן זקוקים לזה - אבל זה פשוט גורם למכנסיים הקצרים להרגיש יותר אישיים ומרתקים.
כמה מיוצרי הסרטים האלה שמו את עצמם אי פעם במרכז היצירה שלהם?"
II (בעברית: אוסף הלהיטים חלק 2) הוא אלבום הלהיטים הרביעי (והשלישי באנגלית) של הזמרת גלוריה אסטפן אשר יצא בפברואר 2001 על ידי אפיק רקורדס.
האלבום מהווה המשך לאלבום האסוף הראשון שלה באנגלית ומכיל אוסף של שירים באנגלית (מלבד השיר "") שיצאו מאז שהוא יצא ועד צאת אלבום הזה.
בנוסף האלבום מכיל גם מספר שירים חדשים שלא הופיעו באלבומים קודמים של אסטפן.
למרות שאסטפן אישרה את השירים שייכנסו לאלבום חלק מהישרים שאסטפן אישרה כמו "It's Too Late", "Cherchez La Femme" ו-"Higher" לא נכנסו לאלבום.
בריאיון על האלבום אסטפן אמרה כי היא נאלצה לוותר על חלק מהשירים בעקבות בעיה של מקום.
בנוסף ללהיטים הקודמים של אסטפן האלבום גם מכיל את השיר "You Can't Walk Away From Love", אשר שימש כשיר הנושא של הסרט "החטא הראשון" וגם יצא כסינגל שיווקי מהאלבום.
בין היתר, ישנו "Out Of Nowhere", שהוא שיר חדש נוסף שיצא כסינגל השני מהאלבום.
"I Got No Love", היה לשיר חדש נוסף, שלא יצא כסינגל מהאלבום ו-"Y-Tu-Conga" היה רמיקס לשיר "Conga".
בניגוד לאלבום האוסף הקודם שלה אלבום זה לא חווה הצלחה דומה כאשר הגיע למקום ה-92 בלבד בארצות הברית.
גם בשאר העולם האלבום לא זכה להצלחה כאשר דורג במקומות נמוכים ובמספר מדינות מצומצם.
בנוסף לא קיבל מעמד באף מדינה מלבד ספרד שם קיבל מעמד אלבום זהב בלבד.
בגיל 7 עבר עם משפחתו ליפן ולאחר כמה שנים – לארצות הברית, שם הוציא תואר בביולוגיה.
גריאן עיצב תפאורות לערוץ CraftedMovie, שיצר סרטונים קצרים של מיינקראפט.
הפופולריות של הערוץ פחתה וגריאן עזב אותו.
גריאן פיתח את פרויקט Wynncraft עם כמה מחבריו הוותיקים מהערוץ.
גריאן הוא משתתף קבוע בתחרות משחקי מיינקראפט MCC (Minecraft Championship) וניצח כמה פעמים.
Hermitcraft הוא שרת מיינקראפט הישרדותי רב-משתתפים פרטי ולמוזמנים בלבד, המורכב מהשחקנים הטובים בעולם, שנוצר ב-2012 (שרת המיינקראפט ביוטיוב הוותיק ביותר).
מיולי 2018, מהעונה השישית, גריאן משתתף בשרת, מה שחיזק את הפופולריות של השרת ושל הערוץ שלו.
גריאן הוא אחד ממנהלי Wynncraft, שרת מיינקראפט פומבי שמבוסס על ז'אנר משחק תפקידים המוני ברשת (MMORPG), שנוצר ב-2011.
השרת מבוסס על משחקי MMORPG ומשתתפים בו 2 מיליון שחקנים, שיא העולם בכמות השחקנים בשרת מיינקראפט MMORPG.
Green Light (בעברית: אור ירוק) הוא שיר של הזמרת-יוצרת הניו זילנדית לורד מתוך אלבום האולפן השני שלה, Melodrama.
את השיר כתבו לורד, ג'ק אנטנוף וג'ואל ליטל, והפיקו השניים הראשונים יחד עם פרנק דוקס.
השיא נשלח לרדיו ב-2 במרץ 2017, על ידי יוניברסל ניו זילנד כסינגל המוביל של האלבום.
מבחינה מוזיקלית, "Green Light" הוא שיר אלקטרופופ, דאנס-פופ ופוסט-דיסקו, במילותיו נעשה שימוש במטאפורת "האור הירוק" המעניק ללורד רשות להמשיך הלאה אל העתיד.
השיר זכה לביקורות חיוביות מהמבקרים, שרבים מהם שיבחו את הפקתו ואת שירתה של לורד.
הוא אף זכה בפרס מגילת הכסף בטקס פרסי APRA הניו זילנדי, ונכלל ברשימות שונות של סופי שנה ועשור.
בארצות הברית, הגיע הסינגל למקום ה-19 וזכה לתואר פלטינה מאיגוד תעשיית ההקלטות האמריקאי (RIAA).
באוסטרליה, קנדה וניו זילנד נכנס "Green Light" לעשיריות המובילות במצעדים וזכה לתוארי פלטינה.
את הקליפ לשיר ביים גרנט סינגר, ובו נראה לורד עוזבת מועדון לילה והולכת ברחובות העיר כשהיא מנסה להתגבר על פרידה ולהמשיך הלאה.
הקליפ צולם ברובו בפארק מקארתור שבלוס אנג'לס.
לורד ביצעה את "Green Light" בסאטרדיי נייט לייב ובפסטיבלי מוזיקה רבים.
ב-19 במאי 2017 פורסמה גרסת רמיקס לשיר של צמד האלקטרו-פאנק הקנדי Chromeo.
לורד כללה את השיר ברשימת השירים לסיבובי ההופעות Melodrama World Tour ו-Solar Power Tour
Grief (בעברית: "צער", "יגון" או "אבל", תעתיק: "גריף") הייתה להקת סלאדג' מטאל ודום מטאל אמריקאית שהוקמה ב-1991. הלהקה התפרקה ב-2001 בגלל מה שחבריה כינו "סביבה עוינת ללהקות דום מטאל", וכן בגלל בעיות מתופפים.
הם התאחדו לזמן קצר ביולי 2005 כדי לנגן מקבץ של מופעי איחוד.
הלהקה ידועה בין היתר בתוכן הלירי שלה, אשר עוסק בנושאים כבדים ומדכדכים, בהתאם למוזיקה האיטית והאפלה; מיזנתרופיה, דיכאון, בדידות, התמכרות לסמים, ניהיליזם, שנאה עצמית ומוות.
כיום, פועלת להקת הסלאדג' מטאל Come to Grief; להקה הנוצרה על ידי חברים לשעבר ב-Grief ונקראת על שם אלבום הבכורה של Grief מ-1994. להקה זו הוקמה ב-2014 ופעילה עד היום.
ג'ף הייוורד - גיטרה, שירה
אריק הריסון - גיטרה בס, שירה
רנדי אודיירנו - גיטרה בס, תופים
"Greedy" (בעברית: "חמדן") הוא שיר של הזמרת הקנדית טייט מקריי שיצא ב-15 בספטמבר 2023 דרך RCA רקורדס.
השיר זכה לתשומת לב בפלטפורמת טיקטוק, כשקטע של 15 שניות הודלף, מה שהוביל בסופו של דבר לפופולריות ויראלית.
השיר הגיע לראש המצעדים בנורווגיה ובדנמרק, ונכנס לעשירייה הפותחת בבריטניה, קנדה, אוסטרליה, אירלנד, שוודיה, הולנד.
בדצמבר 2022, מקריי דיברה לראשונה על "עידן" המוזיקה החדש שלה, וקבעה מי היא רוצה להיות ומה לעשות הלאה.
השיר מסמל "פרק חדש" של מוזיקה למקריי.
ההשראה לשיר נובעת ממפגש שהיה לה עם בחור בבר, שהביע שהוא חשב כי היא מסתורית.
לאחר הרהור, מקריי הסכימה עם התרשמותו, וציינה ש"נדרש הרבה מאמץ" כדי שהיא תיפתח.
לאחר מכן היא כתבה את "Greedy" על "תחושה של ביטחון מוחלט".
היא תיארה את התוצאה כ"שיר העצמה נשית מגניב" שהיא אהבה.
מקריי אמרה שהשיר מציין את הפעם הראשונה שאנשים רואים בה "צד יותר משעשע ושובב", בהיותו "בלתי צפוי".
השיר הוקרן לראשונה בטיקטוק ב-4 באוגוסט 2023 על ידי מקריי ולאחר מכן הפך לוויראלי בפלטפורמה עם למעלה מ-200,000 סרטונים שנוצרו על פני צלילים שונים.
כתב "בילבורד", קייל דניס, אמר כי השיר הוא "דוגמה מוצלחת לתוכנית קידום מכירות מרוכזת ממוקדת טיקטוק", שכן הוא הושג בהצלחה על ידי קטעים שהוציאה מקריי ולא באמצעות טרנד אקראי.
השיר נכתב והופק בשיתוף ריאן טדר, איימי אלן וג'ספר האריס, וזו היצירה הראשונה של מקריי מאז שיתוף הפעולה עם טייסטו ב-"10:35".
מקריי תיארה את שיתוף הפעולה עם היוצרים הללו כמשפחתי ומעורר השראה, ומספרת שהם כתבו יחד עוד שירים לאלבום.
ארגוןרשימהמיקוםמקורבילבורד100 השירים הטובים ביותר של 2023: בחירות הצוות34
קליפ נלווה יצא ב-15 בספטמבר, ובוים על ידי אירין מורנו עם סצנות ריקוד בכוריאוגרפיה על ידי הרקדן שון בנקהד.
הקליפ צולם בזירת הוקי קרח ריקה לאחר שעות הפעילות.
כתב "רולינג סטון", תומאס מייר, סבר שהיא אימצה את המורשת הקנדית שלה על ידי גילוי אהבה להוקי.
השיר הגיע לראש המצעד בנורווגיה, והגיע היישר למקום הראשון.
היא גם נכנסה היישר לעשירייה הראשונה באוסטרליה, קנדה, איסלנד, אירלנד, לטביה, הולנד, סינגפור, שוודיה ובריטניה, וב-40 המקומות הראשונים בבלגיה, צ'כיה, פינלנד, גרמניה, ליטא, סלובקיה וארצות הברית.
פרסתאריךקטגוריהתוצאהמקורפרס הווידאו קליפים של MTV11 בספטמבר 2024הכוריאוגרפיה הטובה ביותרפרס המוזיקה של בילבורד12 בדצמבר 2024שיר רדיו מובילשיר הבילבורד גלובל 200 המובילשיר הבילבורד גלובל ללא ארצות הברית המוביל
Grime הוא משחק מטרוידבניה שפותח על ידי אולפן המשחקים הישראלי Clover Bite ופורסם על ידי Akupara Games.
המשחק שוחרר ב-2 באוגוסט 2021 עבור המחשב האישי ו-Google Stadia, ואחריו גרסאות עבור PlayStation 4, PlayStation 5, Xbox One ו-Xbox Series X/S בדצמבר 2022, וגרסת Nintendo Switch בינואר 2024.הוא קיבל ביקורות חיוביות בדרך כלל מהמבקרים.
משחק ההמשך, Grime II, הוכרז באוגוסט 2023.
השחקן אמור לחקור עולם המבוסס על פרופורציות ואנטומיה מושלמת.
במהלך ההתקדמות השחקן לומד את ההיסטוריה שמאחורי העולם שהוא חוקר.
ואת הסיבה לכך שהם מכונים על ידי תושביו כ"המסותת" או כ-"הכלי".
השחקן נוצר על ידי נשימה, שמתנקזת בתהליך של יצירת צורה, מה שגורם לרבות מהצורות (ראשים, ידיים וכו'...) הפזורות בעולם להיות לא שלמות.
התפאורה של המשחק קודרת, אפלה ומצמררת, ומלאה במאפיינים אנטומיים גרוטסקיים, והאווירה משדרת קדרות ואכזריות.
מה שמוסיף למשחק נגיעות של משחק אימה.
במשחק, השחקן שולט ב-"The Vessel" (הכלי) שהוא יצור חזק להפליא שנולד מ-"levolam", שהוא העולם שבו מתרחש המשחק והוא מחליף את כדור הארץ.
יש לו מה שנראה כחור שחור לראש, שנועד לשאוב אויבים.
זהו משחק פלטפורמה גלילת צד, שנועדה להיות קשה באמצעות קרבות קשים ושימת דגש על פלטפורמה.
בניגוד לרוב משחקי הסולס האחרים, ב-Grime, השחקן אינו מאבד התקדמות לאחר המוות, לעומת זאת, הוא שומר על קונספט נקודת שמירה, כל נקודת שמירה נקראת "פונדקאית".
בכל פונדקאית, הכלי יכול להגדיל את הסטטיסטיקה שלו, וללמוד יכולות חדשות באמצעות צבירת "מסה", מערכת המטבעות והניסיון של המשחק.
עולמו של Grime מלא במנהרות, וחדרים שבהן חלק מה-NPCs משתמשות בחידות ובמטאפורות מסתוריות כדי לספר את הסיפור של המשחק, בעוד שאחרים "ממלמלים" ללא קוהרנטיות.
בשל היעדר לכאורה של סיפור קוהרנטי בהתחלה, המשחק מעודד ומתגמל חקר וניסוי.
לאחר הבסת בוסים, הכלי לומד יכולות חדשות בסגנון "מטרואיד" שנדרשות כדי להתקדם הלאה.
כפי שאופייני במשחק Metroidvania, פלטפורמה ומעקב לאחור הם מרכיבי ליבה של המשחק.
לכלי יש סרגל בריאות, סרגל סיבולת המכונה "כוח", סרגל נשימה, ומד "קשיחות", כל ארבעתם הם מדדים חיוניים במשחק.
כשהכלי מותקף, סרגל הבריאות מתרוקן, וכפי שאופייני ל-Soullike, התקפות אויב הן חזקות ומתמודדות עם התקפות חזקות שמדללות אותו במהירות.
ברגע שהוא מגיע ל-0, הכלי מושמד וחוזר מחדש לנקודת השמירה בפונדקאית האחרונה שהוא ניגש אליה.
סרגל הסיבולת, שקובע כמה פעולות הכלי יכול לבצע, מתרוקן במהירות, ומשאיר את הכלי פגיע.
התקפות אויב, לעומת זאת, ניתנות לחיזוי, וניתן להימנע בקלות על ידי קפיצה, ריצה, ומשיכת אויב על ידי תיזמון נכון.
התכונה הייחודית של Grime היא מכניקת ה"ספיגה", פעולת ההתחמקות (parry) של המשחק, שבמהלכה הכלי יונק אויב או מתקפה של אויב באמצעות ראשו בעל צורת חורים שחורים, המספק התחמקות התקפית והגנתית.
Grime מדגיש את ההתחמקות, ומהווה מרכיב קריטי במשחקיות, ומתגמל מאוד את השחקן כשזה נעשה נכון.
קליטת התקפה של אויב תשקף את ההתקפה בחזרה על האויב (או אויבים אחרים בקרבת מקום), בעוד שקליטת אויב חלש תהרוס אותו וקליטת אויב גדול תפגע בו מאוד.
קליטת אויב או התקפה שלו עשויה למלא מחדש חלקית את בריאותו של הכלי, אבל קליטת אויב תמיד תמלא מחדש חלק ממד הנשימה של הכלי.
הכלי עשוי לשחזר חלק גדול מבריאותו באמצעות נשימה כאשר מד הנשימה מתמלא, והוא הדרך העיקרית להתחדשות בריאותית במשחק, ועשוי לשמש גם כדי לפתוח תכונות משפרות ביצועים.
אויבים, לעומת זאת, עשויים גם להיהרג באמצעות כלי נשק קונבנציונליים כגון חרבות, גרזנים ואלות, אשר נעים בין פגיעה קלה ומהירה (שימוש בפחות כושר גופני) לפגיעה קשה ואיטית (שימוש רב יותר בכוח).
כמה אויבים צריכים להיקלט לפני שהם עשויים להיות מותקפים בנשק קונבנציונלי.
עם זאת, קפאון בתזמון שגוי עלול להשאיר את הכלי פגיע.
Ardor הוא אינדקס שמציג כמה מסה הכלי יקבל כאשר יביס אויבים.
כאשר מותקפים המספר יורד, וכאשר משמידים אויבים המספר גדל.
קליטת אויבים מגבירה את הלהט בכמות גדולה יותר מאשר שימוש בכלי נשק מסורתיים.
Clover Bite הוא הסטודיו הפנימי של תילתן - המכללה לעיצוב ולתקשורת חזותית, שבסיסו בחיפה, ישראל.
מפיצת המשחק היא Akupara Games.
הבמאי ירדן וייסברוט, הצהיר שהוא רוצה ליצור "משהו ששחקנים ישראלים יכולים להיות גאים בו".
המשחק קיבל ציון מצטבר של 81/100 ב-Metacritic, מה שמצביע על "ביקורות חיוביות בדרך כלל".
דייוויד ווילדגוס מ-IGN דירג את המשחק ב-9/10 נקודות, וכינה אותו "משחק סולס-לייק פעולה מוצלח".
ג'יימס קנינגהם מהארדקור גיימר דירג אותו ב-4/5 נקודות, ואמר שזו "מטרוידובניה קלאסית ומעוצבת להפליא".
"Grito" (בעברית: "צעקה") הוא סינגל שהוקלט על ידי הזמרת הפורטוגזית יולנדה.
הוא יצא לאור ב-18 בינואר 2024, כחלק מהאלבום של פסטיבל דה קנסאו, הקדם הפורטוגזי לאירוויזיון.
לאחר זכייתה של יולנדה בפסטיבל היא נבחרה לייצג את פורטוגל באירוויזיון 2024, שהתקיים במאלמה שבשוודיה.
היא סיימה במקום ה-10 בגמר.
בריאיון לרורי גנון מ-TES, סיפרה יולנדה כי היא כתבה את השיר לאחר שהוזמנה להשתתף בפסטיבל דה קנסאו 2024, היא תיארה את השיר כ-"צעקה של הגנה עצמית וביטחון עצמי".
השיר יצא לאור ב-18 בינואר 2024. יולנדה העפילה מחצי הגמר וזכתה בגמר הפסטיבל, ובכך הוכרזה כנציגת פורטוגל באירוויזיון 2024. הווידאו קליפ הרשמי של השיר פורסם בערוץ היוטיוב של האירוויזיון ב-10 במרץ 2024, והוא כולל את הופעתה החיה של יולנדה בפסטיבל דה קנסאו.
התחרות חולקה לשני שלבים, והתחרו בה 20 משתתפים בסך הכול.
היא כללה שני חצאי גמר שבכל אחד מהם 10 משתתפים ששישה מתוכם עלו לגמר.
חצאי הגמר התקיימו ב-24 בפברואר וב-2 במרץ, והגמר ב-9 במרץ.
ב-18 בנובמבר 2023 נודע כי יולנדה תהיה בין הכותבים של אחד השירים המתחרים, וב-18 בינואר נודע גם כי היא תשתתף בעצמה.
היא שובצה בחצי הגמר הראשון של התחרות ב-24 בפברואר.
השיר העפיל לגמר לאחר שסיים במקום הראשון בחצי הגמר, עם 22 נקודות.
יולנדה הופיעה עם השיר בגמר ב-9 במרץ וסיימה במקום הראשון עם 22 נקודות.
בכך נבחרה לייצג את פורטוגל באירוויזיון 2024.
פורטוגל שובצה לחלקו השני של חצי הגמר הראשון, שנערך ב-7 במאי.
פורטוגל הופיעה כמדינה ה-14, אחרי אוסטרליה ולפני לוקסמבורג, והעפילה לגמר לאחר שסיימה במקום ה-8. בגמר, שנערך ב-11 במאי, הופיעה פורטוגל כשיר מספר 18, אחרי פינלנד ולפני ארמניה.
פורטוגל סיימה את התחרות במקום ה-10 עם 152 נקודות.
הופעתה של פורטוגל אופיינה בשמרנות אמנותית ובהקפדה על שימור הקונספט החזותי שהוצג לראשונה במסגרת גמר פסטיבל דה קנסאו.
הזמרת התייצבה על הבמה בשמלה לבנה נטולת קישוטים, מוקפת בחמישה רקדנים עטויי לבן שפניהם הוסתרו, באופן שהדגיש את הממד הסימבולי והאבסטרקטי של המופע.
רכיב תפאורה מרכזי, קובייה מוארת שתפקדה כציר קומפוזיציוני, הורדה לגובה נמוך יותר לצורך יצירת חלל אינטימי.
בסוף המופע הוכרז כי פורטוגל סיימה את הערב בין עשר המדינות, שהעפילו לשלב הגמר.
מאוחר יותר התברר כי היא דורגה במקום השמיני עם 58 נקודות.
פורטוגל שובצה להתחרות בהתאם להחלטת המפיקים.
פורטוגל שובצה כהופעה ה-18, אחרי פינלנד ולפני ארמניה.
פורטוגל הגיעה למקום העשירי עם 152 נקודות; 139 נקודות מהשופטים ו-13 נקודות מהקהל.
+ אזור תאריך פורמטים חברת תקליטים הערות עולם 18 בינואר 2024הורדה דיגיטלית • הזרמת מוזיקה יוניברסל מיוזיק גרופ (פורטוגל)
Greetings From Your Hometown (בעברית: "ברכות מעיר הולדתך") הוא אלבום האולפן השביעי של האחים ג'ונאס.
הוא יצא לאור ב-8 באוגוסט 2025, בהוצאת חברת התקליטים ריפבליק רקורדס.
האלבום מציין 20 שנות פעילות של הלהקה, ומהווה מחווה לשורשיה בניו ג'רזי.
האחים נפרדו לתקופה של כעשר שנים לפני האיחוד ב-2019, על רקע חילוקי דעות פנימיים, ובמהלך הפסקה זו עסקו בפרויקטים סולו.
האלבום שסימן את האיחוד מחדש היה Happiness Begins, ממנו יצא הלהיט "Sucker" שהגיע למקום הראשון במצעד בילבורד הוט 100. האלבום הקודם של הלהקה, The Album, יצא בשנת 2023 והגיע למקום השלישי במצעד האלבומים של בילבורד 200.
תהליך העבודה על האלבום נמשך כמעט שבע שנים, וכלל שירים שנכתבו בתקופות שונות לאורך שש עד שבע השנים שקדמו לצאתו.
התהליך היצירתי נמשך ארבע עד חמש שנים, וכלל כתיבה והקלטה במיקומים שונים, בהם האי מוסטיק ודרום פלורידה, במטרה להתרחק מהשגרה ולמצוא השראה.
האלבום הוכרז לראשונה בכנס המעריצים "JonasCon", ארבעה חודשים לפני יציאתו.
האחים מסרו ברשתות החברתיות כי האלבום שואב השראה ממדינת ניו ג'רזי, מקום הולדתם של חברי הלהקה ומזכרונות ילדותם, והוא כולל השפעות מוזיקליות שהשפיעו עליהם בילדותם.
ניק ג'ונאס תיאר את האלבום כ"מכתב אהבה לשורשים שלנו מוזיקלית ולמדינת הבית שלנו".
עטיפת האלבום צולמה במסעדת Belmont Tavern שברחוב Bloomfield באזור בלוויל, ניו ג'רזי, כחלק מחיבור לזיכרונות ילדות והשפעות מוזיקליות מוקדמות של חברי הלהקה.
בתמונה נראים האחים סועדים ומרימים כוסית ליד שולחן במסעדה בעלת קירות עץ, תאורה ממנורת תקרה וקיר מלא תמונות ממוסגרות.
זהו האלבום השלישי של האחים מאז שהתאחדו מחדש בשנת 2019, והאולפן השביעי שלהם בסך הכול.
השקת האלבום חלה בדיוק 19 שנים לאחר צאת אלבום הבכורה של הלהקה, It's About Time, שיצא ב-8 באוגוסט 2006. בנוסף, בשנת 2025 מציינים חברי הלהקה 20 שנות פעילות מוזיקלית ולציון המאורע, הם צפויים לצאת לסיבוב הופעות בשם "Jonas20: Greetings from Your Hometown Tour".
עותקים פיזיים של האלבום היו ניתנים לרכישה בפורמט תקליטור או תקליט דרך אמזון וטארגט, כאשר גרסת הוויניל בטארגט כוללת עטיפה חלופית.
הסגנון המוזיקלי באלבום משלב בין פופ רוק נוסטלגי לסאונד מודרני כולל השפעות של דיסקו פופ.
חברי הלהקה – ג'ו, ניק וקווין ג'ונאס – משתתפים גם בהפקת האלבום ובין המפיקים הבולטים שתרמו לאלבום נמנים ראיין טדר, מרשמלו, ג'וליאן בונטה ודיגיטל פארם אנימלס.
האלבום כולל שיתופי פעולה עם דין לואיס, סוויצ'פוט ומרשמלו.
כל אחד מהאחים תרם שירים שמשקפים נקודת מבט אישית; ניק ציין את "Love You Better" עם לואיס כשירו האהוב, ג'ו את "Waste No Time", וקווין את "Mirror to the Sky".
בין ההשפעות המוזיקליות הבולטות באלבום יש אזכורים לברוס ספרינגסטין ולסגנון הסיפורי של אמנים ממדינת ניו ג'רזי.
ג'ו ציין כי האלבום מושפע מהמוזיקה עליה גדלו, כולל פאנק ופופ-רוק, כשלהקת גוד שארלוט שימשה כהשראה.
כמו כן, צוין כי חלק מהשירים מושפעים ממוזיקה שאביהם נהג להשמיע להם בילדותם.
הרצועה הרביעית והסינגל השני מהאלבום, "No Time to Talk", משלבת אלמנטים מזוהים עם הסגנון של הבי ג'יז, בדגש על דיסקו-פופ.
השיר "Loved You Better" הוא דואט רגשי עם דין לואיס, עם דגש על סיפורי אהבה ונרטיב אישי.
שיר הנושא והרצועה השביעית מתוך האלבום "Greetings From Your Hometown" מבוצעת על ידי כשיתוף פעולה עם הלהקה סוויצ'פוט.
הנושאים המרכזיים בשיר עוסקים בזיכרונות מהעבר, חרטות, שינוי פרספקטיבה, והערכת המקום שממנו באת.
הפזמון החוזר שולח "ברכות מהעיר שלך", כהתבוננות מחודשת על זהות, אהבות ושנאות מהעבר.
גישת השיר מדגישה קבלה של העבר וההווה, במקום חרטה על מה שלא ניתן לשנות.
יש אזכור לניסיון לעזוב את עיר הילדות ולרדוף אחר חלומות בעיר הגדולה, יחד עם ההכרה בערך המקום ממנו באת.
קמפיין הפרסום לקראת יציאת האלבום היה קצר יחסית.
סיבוב ההופעות צפוי לכלול 52 הופעות ברחבי צפון אמריקה, מ-10 באוגוסט ועד 14 בנובמבר 2025. חלק מההופעות יכללו גם את האמנים אול-אמריקן ריג'קטס, בויז לייק גירלז ואת מרשמלו.
חמישה מופעים מהסיבוב ישודרו בשידור חי בסמסונג TV פלוס ל-17 מדינות, בהן ארצות הברית, קנדה, בריטניה, קוריאה, ברזיל, צרפת והודו.
השיר "Slow Motion" עם מרשמלו הושמע לראשונה באירוע "New Year's Rockin' Eve", ודורג במקום הרביעי במצעד בילבורד לשירים אלקטרוניים/דאנס.
במרץ 2025 יצא הסינגל הראשון מהאלבום, "Love Me to Heaven", אשר הוכרז כשיר המוביל.
בהמשך אותו חודש התקיים אירוע מעריצים בשם "JonasCon", במסגרתו הכריזו חברי הלהקה רשמית על האלבום.
מהאלבום יצאו שלושה סינגלים טרם ההשקה: "Love Me to Heaven" ב-21 במרץ, "No Time to Talk" ב-20 ביוני ו-"I Can't Lose" ב-15 ביולי.
"I Can't Lose You" נבחר מתוך מחשבה על פוטנציאל ההצלחה שלו, על פי דברי ניק ג'ונאס.
ב-5 באוגוסט 2025 השתתפו האחים בשידור חי באתר TalkShopLive, בו שוחחו על האלבום עם הקומיקאי כריס קלמנס.
בערב צאת האלבום, הלהקה הופיעה בתוכנית הלילה של ג'ימי פאלון כדי לקדם את האלבום ואת סיבוב ההופעות.
באותו היום, הופיעה הלהקה בתוכנית "טודיי שואו" כחלק מסדרת ההופעות Citi Concert Series בניו יורק.
בנוסף, לרגל ההשקה, פלטפורמת טיקטוק פתחה עבור הלהקה מרכז תוכן ייעודי בתוך האפליקציה, בהתאם לנוהג הרווח עבור אמנים בולטים.
המרכז כולל אפשרות לשמירת שירים לצורך האזנה מאוחרת, גישה לתכנים מתוך סיבוב ההופעות הנוכחי, וצפייה בהיילייטים מכנס המעריצים "JonasCon" שנערך במרץ.
בביקורת שפורסמה במגזין Melodic האלבום זכה לביקורת חיובית, המתארת אותו כחזרה לשורשי הלהקה ולצליל הפופ המלודי שהפך אותה לשם מוכר.
הביקורת מציינת כי האלבום מתאפיין בהפקה מופשטת יותר המדגישה את ההרמוניות הווקאליות הייחודיות של האחים, בשילוב אווירה נוסטלגית והשראות מוזיקליות משנות ה־70. בין השירים הבולטים מוזכרים "Tables", "Loved You Better" ו־"Lucky".
המבקרת מדגישה כי האלבום משקף את התבגרות הלהקה ומוכיח את יכולתה לרגש קהל ותיק ולכבוש מאזינים חדשים, במיוחד בהקשר לחגיגות 20 שנות פעילות ולהשקת סיבוב הופעות נרחב.
הביקורת שנכתבה על ידי העורך והמבקר יואן גלידואו לאתר Cult Following מציגה עמדה שלילית במיוחד כלפי האלבום.
גלידואו העניק לאלבום ציון של כוכב אחד מתוך חמישה, וטען כי מדובר ביצירה ריקה מתוכן, נוסטלגית עד חידלון, הפונה לקהל שאינו חוצה את גבולות עיר הולדתו – תרתי משמע ורגשית.
לדבריו, האלבום נעדר כל תחושת אותנטיות, ומורכב מפופ חלקלק, חסר עומק ומלודיות נדושות.
הוא ביקר בחריפות את ההפקה המוזיקלית, אותה הוא מדמה לרעש סטטי ברמקולים של קניון, ואת מילות השירים כשטוחות וחסרות השפעה תרבותית או רגשית.
גלידואו טען כי האחים ג'ונאס ממשיכים למחזר קלישאות מוזיקליות, במקום לנסות ולומר דבר מה בעל משמעות אמנותית או תרבותית.
הביקורת הצביעה במיוחד על השיר "No Time to Talk" כהעתק בלתי נסבל של "Stayin' Alive" של הבי ג'יז, וטענה כי השוואה זו מעוררת תחושת ביזוי למקור.
כמו כן, נטען כי המבנה של האלבום – 14 שירים קלילים במקום יצירה אחת מהודקת – משקף שיקולים כלכליים ולא אמנותיים.
מגזין InMusic דירג את כל 14 שירי האלבום ובחר ב-"No Time to Talk" כשיר הטוב ביותר מהאלבום.
האלבום הגיע למקום השלישי במצעד האלבומים של אייטונס בארצות הברית, שעות ספורות לאחר צאתו.
האלבום דורג במקום השני מבין כל הבכורות השבועיות החדשות, אחרי Lost Americana של משין גאן קלי, בעוד הפסקול KPop Demon Hunters שמר על המקום הראשון.
האלבום עקף במכירות מספר יציאות חדשות של אמנים בולטים, בהם JID, ביילי צימרמן, היילסטורם ו-The Black Keys.
הלהקה חגגה את סיבוב ההופעות לציון 20 שנות פעילות, והוא החל ב-10 באוגוסט באצטדיון מטלייף שבניו ג'רזי.
סיבוב ההופעות יצא לדרך ימים ספורים לאחר צאת האלבום ופחות משנה לאחר סיום סיבוב ההופעות הקודם ב־2024. המופע כולל אורחים מיוחדים ושירים שמייצגים נקודות מפתח בקריירה של הלהקה.
בסיבוב ההופעות יתקיימו 52 הופעות ברחבי צפון אמריקה, כולל ערים מרכזיות כמו טורונטו, בוסטון, לוס אנג'לס וסן פרנסיסקו.
ההופעה נמשכה שעתיים וחצי וכללה שירים מכלל הרפרטואר של הלהקה וכן מהקריירות הסולו של כל אחד מהאחים.
בסט-ליסט שובצו גם "הפסקות לשירותים" כחלק מהתכנון.
האחים סיפרו כי הרכבת רשימת השירים הייתה מאתגרת בשל היקף החומרים, אך איפשרה להם להעריך את יצירותיהם של זה ושל זה.
גראונדיישן (Groundation) היא להקת רגאיי-רוטס מקליפורניה, שיוצרת מוזיקה באווירה חיובית ובסגנון הישן יותר של הרגאיי.
גראונדיישן, שהוקמה ב-1998, משמרת את סגנון הרוטס (שורשים) של הרגאיי עם נגיעות ג'אזיות, ומצליחה בשנים האחרונות להגיע לרחבי אמריקה, אירופה ואפריקה בעזרת המוזיקה שלה, והופיעה בפסטיבלים רבים ברחבי העולם.
חברי הלהקה הם מוזיקאים ותיקים שחברו ביחד, ועם כל ההשפעות המוזיקליות והרמה המוזיקלית הגבוהה יצרו רגאיי רגוע אך קצבי המדבר רבות על הראסטפארי.
פירוש השם "גראונדיישן" הוא לקיחת כולם באותה רמה, וחינוך הדדי ושוויוני של כל אחד מכל אחד, הרגשה חופשית.
כמו כן, שם הלהקה מזכיר את המילה Grounation - יום חג ב"ראסטפארי" החל ב-21 באפריל ובו נחגג פסטיבל המסמל את ביקורו של היילה סלאסי לראשונה בג'מייקה ב-1966.
בגראונדיישן חברים 9 מוזיקאים, אך באלבומיהם משתתפים עוד אמנים רבים, ביניהם אמנים מפורסמים שהשפיעו על היסטוריית הרגאיי כמו Apple Gabriel מ־Israel Vibration ו-Don Carlos מ־Black Uhuru.
Harisson Stafford (האריסון סטאפורד) - שירה, גיטרה, תופי נייאבאנגי, כלי הקשה
Marcus Urani (מרקוס אורני) - קלידים, כלי הקשה
Ryan "Iron" Newman (ריאן "איירון" ניומאן) - גיטרה בס
James Stafford (ג'יימס סטאפורד) הוחלף בדצמבר 2001
Paul "Pappa" Spina (פול "פפה" ספינה) - תופים
Kelsey Howard (קלסיי הווארד) - טרומבון
David "King" Chachere (דייוויד "קינג" צ'צארה) - חצוצרה
Jason Robinson (ג'ייסון רובינסון) - סקסופון טנור, חליל, חליל באס
Mingo Lewis Junior (מינגו לוויס ג'וניור) - תופי קונגה, כלי הקשה
Derry Armstrong (דרי אמסטרונג) - קורוס
Ben Krames (בן קראמס) - תופי קונגה, כלי הקשה
Gsh-18 הוא אקדח תוצרת רוסיה שפותח על ידי וסילי גריאזב וארקדי שיפונוב במפעל לנשק קל בטולה עבור היחידות המיוחדות של המשטרה והצבא.
עם סיום הפיתוח והבדיקות משנת 2001 החל יצור סדרתי של האקדח.
הנשק שוקל 470 גרם בלבד ובעל קיבולת של 18 כדורים למחסנית.
העיתון טיימס טען, לאחר תערוכת נשקי הימ"מ באנגליה, כי מדובר באחד האקדחים המדויקים בעולם.
האקדח בעל מערכת של שלוש נצרות (אחת במרכז ההדק ושתיים על ידית האחיזה).
מערכת זו מאפשרת ליורה להחזיק את האקדח במצב דרוך, וכן אפשרה למהנדסים ליצור הדק רך יותר מכיוון שישנה סכנה פחותה לכך שהאקדח יירה בטעות.
הקליע של הנשק (7n31) חודר בקלות מטווח 25 מטר שכבה של 10 מ"מ טיטניום תרמי (ומגנים שונים למיניהם קלים, בינוניים, ואפילו כבדים), כדור ה-7N21 הנפוץ יותר חודר שכבה של 8 מ"מ מתכת ממרחק 20 מטר.
הכוחות המיוחדים ברוסיה משתמשים בו באופן נרחב והוא גם נכנס לצבא הרוסי.
מהירות לוע: 535–570 מטר לשנייה
גְרוּבְשַרְק היה שירות הזרמת מוזיקה מקוון, שאפשר לגולשיו להעלות מוזיקה, ליצור רשימת השמעה ולהאזין לשירים.
גרסת "Grooveshark Plus" העלימה את הפרסומות מהאתר, בעוד שגרסת "Grooveshark Anywhere" אפשרה למשתמש להאזין למוזיקה בטלפון הנייד.
בגרובשרק הושמעו כ-150 מיליון שירים בחודש.
בישראל השתמשו בו כתחליף לשירותי מוזיקה שלא היו זמינים בארץ, לצד יוטיוב ואתרים נוספים (כגון Spotify, Pandora ועוד).
האתר הוקם במרץ 2007 בארצות הברית על ידי שלושה סטודנטים מאוניברסיטת פלורידה.
במקור נקרא האתר "Blue Shark" (כריש כחול).
בסופו של דבר, הוחלט להחליף את המילה "כחול" במילה "גרוב" .
בשנת 2010 הכיל האתר למעלה מ-7 מיליון שירים.
במהלך 2010–2011 הוגשו מספר תלונות נגד האתר בהקשר לזכויות יוצרים.
כתוצאה מכך, חברת אפל הסירה אפליקציה תואמת באייפון מהחנות שלה, והאתר הוסר מהשוק שמשתמש במערכת ההפעלה אנדרואיד.
גם להקת פינק פלויד ניהלה מערכה משפטית נגד האתר - וניצחה.
ב-1 במאי 2015 דווח שהאתר נסגר, זאת בעקבות תביעות ענק שהגישו חברות תקליטים גדולות נגד Grooveshark.
אחד ממייסדי האתר, ג'וש גרינברג, נמצא מת בנסיבות בלתי ברורות בתאריך 19 ביולי 2015.
Guero הוא אלבומו התשיעי של האמן האמריקאי בק, אשר יצא לאור במרץ 2005 על ידי אינטרסקופ רקורדס.
הוא הופיע לראשונה במצעד הבילבורד במקום השני.
עד לתאריך זה, זהו המקום הגבוה ביותר שהשיג בק במצעד הבילבורד.
האלבום מהווה חזרה לסגנון אלבומו Odelay משנת 1996, בעיקר בגלל שיתוף הפעולה עם צמד המפיקים הדאסט בראדרז, שהפיקו את האלבום.
האלבום גם מזכיר את אלבומו של בק Mutations בקטעים בהם יש השפעות ברזילאיות.
האלבום יצא לאור בשלושה פורמטים שיצאו בו זמנית: גרסת CD ללא בונוסים, גרסת PlayStation Portable UMD, וגרסת CD + DVD.
הCD בגרסה האחרונה כולל קטעי בונוס בנוסף לשירי האלבום הרשומים למטה, והDVD כולל את 13 רצועות האלבום במיקס של 5.1 סראונד ביחד עם קליפים אבסטרקטיים מרובי זוויות, בנוסף יש ב-DVD תוספות מיוחדות.
מאוחר יותר בשנת 2005, הוציא בק אלבום רמיקסים של שירי האלבום בשם Guerolito.
שם האלבום גזור מהסלנג המקסיקני "Güero" (נשמע כמו ware-roh) שמשמעו אדם בלונדיני וחיוור.
בק ציין שבילדותו הרבה פעמים פנו אליו כאל "Güero".
באלבום מתארח ג'ק וייט מהוייט סטרייפס שמנגן בבס בשיר "Go It Alone".
בנוסף גם כריסטינה ריצ'י מתארחת בדיבור בשיר "Hell Yes".
השיר "Broken Drum" הוקדש לזכרו של אליוט סמית' שנפטר באוקטובר 2003.
Groovy (גְּרוּבִי) היא שפת תכנות מונחית-עצמים עבור הפלטפורמה של ג'אווה.
זוהי שפה דינמית, בעלת מאפיינים דומים לשפות Python, Ruby, Perl ו-Smalltalk.
השפה יכולה לשמש גם כשפת תסריט עבור הפלטפורמה של ג'אווה.
Groovy משתמשת בתחביר מבוסס סוגריים מסולסלים בדומה לשפת Java.
קוד המקור של השפה עובר הידור דינמי ל-bytecode עבור המכונה הווירטואלית של ג'אווה (JVM), והוא יכול לעבוד עם קוד וספריות שנכתבו בשפת Java.
כמו כן, ברוב המקרים קוד Java יחשב תקין תחבירית גם ב-Groovy.
מרבית קובצי Java התקינים (valid), אבל לא כולם, הם גם קובצי Groovy תקינים.
למרות ששתי השפות דומות, הקוד של Groovy יכול להיות קומפקטי יותר בגלל שהוא לא דורש את כל האלמנטים שג'אווה דורשת.
זה מאפשר למתכנתי ג'אווה ללמוד את שפת Groovy בצורה הדרגתית על ידי התחלה מתחביר מוכר של ג'אווה, לפני שהספיקו להכיר את כל הדקויות של השפה החדשה.
Groovy מספקת תמיכה מובנית בשפות תגיות כגון XML ו-HTML, באמצעות תחביר DOM מובנה (inline).
תכונה זו מאפשרת להגדיר ולשלוט על נתונים מסוגים שונים תוך שימוש בסינטקס ומתודולוגיות תכנות אחידים ותמציתיים.
קוד המקור של Groovy ניתן להרצה כסקריפט (שלא עבר הידור), אם הוא מורכב מקוד שנמצא מחוץ להגדרה של מחלקה, או אם זוהי מחלקה עם מתודת main, או אם זה Runnable GroovyTestCase.
סקריפט Groovy עובר ניתוח (parsing) והידור במלואו לפני שהוא רץ (בדומה ל-Perl ו-Ruby).
זה מתרחש מאחורי הקלעים, והגרסה המהודרת אינה נשמרת כתוצר של התהליך.
מנוע השפה מייצר מתודות get ו-set באופן מרומז (implicitly).
בדוגמת הקוד שלמטה, המתודות (setColor(String color ו-()getColor נוצרות באופן מרומז; בשורות 7 ו-8 מודגמת קריאה מפורשת למתודות אלה, ובשורות 10 ו-11, שבהן נראה כאילו ניגשים למשתנה color בצורה ישירה, בעצם מתבצעת קריאה מרומזת למתודות ה-get וה-set.
Groovy מספקת תחביר פשוט ואחיד לטיפול במבני נתונים של רשימות ומילונים (maps), אשר מזכיר את הסינטקס של ג'אווה למערכים:
גרם בוטנט היה בוטנט זדוני שהפיץ דואר זבל אלקטרוני והופעל ידי פאנל ניהול שנכתב בשפת PHP.
שיא פעילותו היה בחודש מרץ 2010 בעת ששלח כ-39.9 מיליארד הודעות ספאם והיה מורכב מיותר מחצי מיליון מחשבים נגועים.
מערך השליטה של הבוטנט כלל שני שרתים, הראשון העביר עדכונים אל המחשבים הנגועים והשני שלח את הודעות הדואר האלקטרוני.
בחודש יולי 2012 פרסמה חברת המודיעין FireEye דו"ח אודות פעילותו הזדונית של הבוטנט ומצאה ששרתי השליטה והבקרה שלו נמצאים בהולנד, פנמה, רוסיה ואוקראינה.
בעקבות אותו פרסום, ספקית האינטרנט ההולנדית קולו (Colo) ושותפתה הפנמית איתרו את שרתי הבוטנט והשביתו אותם.
שיתוף פעולה בין חברת FireEye ופרויקט ספאם האוס (Spamhaus) גרמו לסגירתם של ששת השרתים האחרונים באוקראינה ומיד לאחר מכן הבוטנט הפסיק את פעילותו.
בעת סגירתו הוא היה מפיץ הספאם השלישי בגודלו בעולם והיה אחראי ל-18 אחוזים מתנועת הספאם העולמית.
Grøstl (גרוסטל) היא פונקציית גיבוב קריפטוגרפית שהייתה מועמדת ל-SHA-3 והייתה בין חמשת האלגוריתמים שעלו לגמר.
Grøstl היא פונקציית גיבוב איטרטיבית ברמת בתים, עם זיכרון פנימי רחב (wide pipe), בסגנון רשת החלפה-תמורה בדומה ל-AES והיא למעשה משתמשת במספר מרכיבים דומים.
פונקציית הכיווץ הפנימית בנויה משתי תמורות גדולות וקבועות שנבנו כך שתהיה להן עקבה רחבה באופן שאפשר להראות את עמידותן נגד התקפות קריפטואנליטיות שונות.
יתרה מזו אם מניחים שהתמורות הפנימיות "אידיאליות" קיימת הוכחה לביטחון פונקציית הגיבוב.
Grøstl באופן כללי מבוססת על עקרונות שונים למדי ממשפחת האלגוריתמים SHA והיא בעלת ביצועים טובים על מגוון פלטפורמות.
המפתחים ממדינות שונות, דנמרק, פולין אוסטריה ובלגיה.
מקור השם Grøstl נובע משילוב של שתי שפות.
Gröstl מתאר מאכל אוסטרי מסורתי, כאשר האות "ö" הוחלפה ב-"ø" שהיא מהאלפבית הדני, אותה מבטאים באופן דומה.
ביטוי השם בשפות רבות קשה, במיוחד בגלל האות ø אותה אפשר להחליף בהלחם האותיות "oe".
הפונקציה פותחה עקב הקריאה של NIST לפיתוח תקן חדש של פונקציות גיבוב קריפטוגרפיות שכונה SHA-3, בסוף 2008 הוכרזה התחרות שבה השתתפו מועמדים רבים ומתוכם רק חמישה הגיעו לקו הסיום ביניהם גרוסטל.
באוקטובר 2012 נבחר קצ'אק מבין חמשת המועמדים המובילים לאלגוריתם הזוכה בתחרות.
המארגנים הצהירו כי חמשת האלגוריתמים המובילים נבדקו היטב ונמצאו ראויים לשימוש ולא התגלו בהם פגמים רציניים.
השיקולים העיקריים שהנחו את המפתחים הם: פשטות המקלה על קריפטואנליזה, ביטחון מוכח (בתנאים מסוימים), עקרונות פיתוח ידועים ובדוקים, אי תלות בחומרה או בתוכנה, עמידות נגד התקפות קריפטואנליטיות ידועות והתקפות ערוץ צדדי, ביצועים טובים ותמיכה במקביליות.